 Generate an article for the following headline: Wo àwọn òṣèré tó bá ìpèníjà kídìnrín fínra : Àrùn tí kò gbọ oògùn kí Ọlọrun má fi ṣe wá ni àdúrà tí kìí wọn lẹnu àwọn ènìyàn. Ní òde òní ọpọlọpọ ènìyàn ló ń kojú ìpèníjà ìlera kan tàbí òmíràn. Lára àìsàn tó ń gba omijé lójú ọpọ ènìyàn tó sì ń ṣe àkóbá fún ẹyà ara ni àìsàn kídìnrín jẹ. Àwọn onímọ ìlera nínú ìwádìí wọn ní ọpọlọpọ àwọn ènìyàn tó wà ní ìdùbúlẹ àìsàn ní àwọn ilé ìwòsàn ńlá ní Nàìjíríà ló jẹ wí pé àìsàn tó jẹ mọ kídìnrín ló ń yọ wọn lẹnu. Lára àwọn ohun tí wọn ní ó máa ń fa àìsàn kídìnrín ni omi tí kò dára, èéfí, mímú egbògi olóró àti bẹẹ bẹẹ lọ. Wọn ní kò sí ẹni tí àìsàn yìí kò le bá jà, ìbáà ṣe ọmọdé tàbí àgbàlalgbà. Bákan náà ni àìsàn ọhún kò dá olówó mọ yàtọ sí tálákà, ọlọlá tàbí bọrọkìní. Wọn ní àwọn mìíràn máa ń yè é tí wọn bá tètè mọ tí àwọn mìíràn sì máa ń ba lọ tó bá ti pẹ lára ju bó ṣe yẹ lọ. Ọpọ àwọn gbajúmọ òṣèré yálà nídìí iṣẹ orin tàbí tíátà náà ló ti lùgbàdì àìsàn búburú yìí. Lára àwọn gbajúmọ tó ti ní àìsàn yìí nìyí: Ní ọjọ kìíní oṣù Kẹrin ọdún 2022 ni ariwo ẹkún sọ ní agbo òṣèré tíátà Yorùbá nígbà tí títán débá gbajúgbajà adẹrìnínpòṣónú tíátà Adekunle Adetokunbo tí ọpọlọpọ mọ sí Dejo Tunfulu. Bí ó tilẹ jẹ pé ọpọlọpọ ènìyàn kò mọ wí pé òṣèré náà ń kojú àìlera kó tó di pé ọlọjọ dé, wọn ní òṣère náà ti ń bá àìsàn kídìnrín fínra fún ìgbà díẹ kó tó mú ẹmí rẹ lọ. Ọrẹ Dejo tó bá àwọn akọròyìn sọrọ ní ó ti pẹ tí Dejo ti ṣàlàyé ìpèníjà ìlera rẹ fún òun ṣùgbọn òun kò mọ bóyá ó sọ fún àwọn ẹbí àti ará rẹ. Ó ní ọpọ ìgbà ló máa ń sọ fún òun tó bá fẹ lọ ra ògùn rẹ. Ilé ìwòsàn ìjọba tí Dejo kú sí náà ní agbègbè Ikorodu nínú àtẹjáde kan tí wọn dfi síta lẹyìn tí Dejo dágbére fáyé ní ọpọ ẹya ara Dejo ni kò ti ṣiṣẹ bó ti yẹ kí ọlọjọ tó dé àti pé immunosuppression ló ṣekúpa á. Àtẹjáde náà ni wọn fi fèsì sí ìròyìn pé àwọn fi ìlera Dejo falẹ lo ṣokùnfà ikú rẹ. Nínú oṣù Kẹrin, ọdún 2017 ni gbajúgbajà òṣèré Samuel Adesanya tí ọpọlọpọ mọ sí pásítọ Ajidara gba èkuru jẹ lọwọ ẹbọra. Àìsàn kídìnrín ni wọn ní ó bá fínra títí ọlọjọ fi dé. Ìyáwó rẹ, Atinuke Adesanya tó fìdí ìṣẹlẹ náà múlẹ ní ilé ìwòsàn kan ló kú sí ní ìlú Abeokuta níbi tó ti ń gba ìtọjú. Ó kú ọjọ méjì tí Adesanya papòdà ní àwọn ẹbí ké gbàǹjarè pé àwọn nílò mílíọnù méjìlá láti san gbogbo gbèsè tí wọn jẹ kalẹ ní ilé ìwòsán tó ti ń gba ìtọjú. Gbajúmọ olórin tàkasúfèé ni Eedris Abdulkareem tó gbajúmọ fún orin Nàìjíríà jàgàjágá àti Mr Lecturer. Ní nǹkan bí oṣù díẹ sẹyìn ni Eedris Abdulkareem kéde pé òun ní àìsàn kídìnrín tí òun sì ti ń gba ìtọjú ní ilé ìwòsàn kan ní ìpínlẹ Eko. Nínú oṣù Kẹjọ ọdún 2022 ní Abdulkareem tún fi àtẹjáde kan léde tó ti ń dúpẹ lọwọ ìyàwó rẹ fún bí ó ṣe fún òun ní ẹyọkan nínú kídìnrín tirẹ àti pé iṣẹ abẹ tí àwọn ṣe yọrí sáyọ. Ní ọjọ Kejìlélógún oṣù Kẹsàn-án ló fi ìròyìn sójú òpó Instagram rẹ wí pé òun ti padà sílé tí òun sì wà ní àláfíà ara. Tí a bá ń sọrọ nípa bí ẹka orin tàkasúfèé ní Nàìjíríà ṣe ti gòkè àgbà lónìí láì dárúkọ Babatunde Okungbowa tí ọpọ mọ sí OJB Jezreel kò ì tíì pé. Jezreel tó gbajúmọ fún ṣíṣe ìlù sí àwọn orin ló ṣe olóòtú orin African Queen tí 2face kọ, Ìyàwó Àsìkò, Kiss me Again àti bẹẹ bẹẹ lọ. Ọdún mẹrin ló fi bá àìsàn kídìnrín fínra kí ikú tó dá ẹmí rẹ légbodò ní ọdún 2016. Bí ó tilẹ jẹ pé ìyàwó rẹ, Mabel fun ní kídìnrín kan ṣùgbọn kò ru àìsàn náà là tó sì papòdà lẹyìn ọdún mẹta tí wọn ṣiṣẹ abẹ náà. 